कब्जों का मलबा हटाने गई टीम, लोगों ने पार्षद प्रीतम सिंह के खिलाफ किया प्रदर्शन
जालंधर| मिट्ठूबस्ती में बाबा बुड्डा जी नगर में ढहाए कब्जों का मलबा हटाने गई निगम टीम का लोगों ने विरोध किया और बस्ती पीरदाद की पुली पर धरना लगा दिया। लोगों ने पार्षद प्रीतम सिंह के खिलाफ रोष जताया। विरोध के बाद निगम टीम वापस लौट गई। प्रदर्शनकारियों ने सड़क पर टायर फूंके और ट्रैफिक जाम कर दिया। लोगों ने कहा कि वह बंटवारे के बाद पाकिस्तान से आए थे और तब से यहीं रह रहे हैं, लेकिन पार्षद ने जानबूझ कर उनके मकान गिरवा दिए। उन्होंने मांग की कि उनके मकान बना कर दिए जाएं। पार्षद जत्थेदार प्रीतम सिंह ने कहा कि मैं कौंसलर रहूं यह रहूं लेकिन कब्जे नहीं रहने दूंगा। किसी के साथ धक्केशाही नहीं हो रही है।
hin_Deva hin_Deva